text: Mandag morgen ventede masser af flygtninge i Flensborg
  19 oktober 2015 kl. 09.37
  300 flygtninge bliver mandag formiddag transporteret over den dansk-tyske grænse i busser.
  300 flygtninge bliver mandag morgen og formiddag transporteret over grænsen i busser. De flygtninge, der ønsker at søge asyl i Danmark kommer til modtagelseslejren Sandholm.
  De fleste flygtninge ønsker at komme til Sverige, og bliver kørt til banegården i Fredericia, hvor de kan tage toget videre.
  I weekenden slog antallet af registrerede flygtninge rekord, da kom 2.500 flygtninge igennem banegården i Flensborg, det meddeler de tyske myndigheder.
  